Translate the text from Welsh to English.



 
Yn dilyn Diweddariad Economaidd yr Haf gan Ganghellor y Trysorlys, mae gennym syniad cliriach am y cyllid ychwanegol sydd ar gael i Gymru am weddill y flwyddyn ariannol. Hyd yma, rydym wedi cael tua £2\.8bn mewn cyllid canlyniadol gan Lywodraeth y DU, ond mae’r mwyafrif ohono wedi’i ymrwymo fel rhan o’n hymateb cychwynnol i bandemig y coronafeirws:


* Darparu cyfarpar diogelu personol ar gyfer gweithwyr rheng flaen y GIG a gweithwyr gofal cymdeithasol;
* Ailgynllunio ein hysbytai a chreu 19 o ysbytai maes o fewn ychydig wythnosau;
* Creu a chynnal system Profi, Olrhain, Diogelu y GIG ar draws Cymru;
* Darparu cyllid ychwanegol i awdurdodau lleol i fynd i’r afael â digartrefedd a chefnogi gofal cymdeithasol; pobl sy’n gwarchod eu hunain a theuluoedd sydd angen cymorth ychwanegol;
* Cefnogi ein trafnidiaeth gyhoeddus;
* Rhoi cymorth ychwanegol i’r trydydd sector;
* Sefydlu’r pecyn cymorth busnes mwyaf hael sydd ar gael yn unrhyw ran o’r DU.


Mae’r buddsoddiad enfawr hwn i ddiogelu iechyd a llesiant Cymru yn golygu y bydd y broses o ailsbarduno’r economi a dadwneud y difrod a achoswyd gan y coronafeirws, yn enwedig i blant a phobl ifanc, yn her sylweddol.


Yn syml, nid oes gennym ddigon o arian i wneud yr holl bethau yr hoffem eu gwneud \- neu hyd yn oed yr holl bethau yr oeddem wedi cynllunio i’w gwneud. Yn wahanol i Lywodraeth y DU, nid oes gennym yr hyblygrwydd i fenthyca mwy o arian mewn cyfnod o angen economaidd brys.


Mae’n siom fawr nad yw Llywodraeth y DU wedi gwneud unrhyw beth i gynyddu’r cyllid cyfalaf sydd ar gael i Gymru. Nid yw’r cyhoeddiadau diweddar gan y Prif Weinidog a’r Canghellor wedi arwain at geiniog o fuddsoddiad newydd.


Wrth inni edrych tuag at ail hanner y flwyddyn a pharatoi ar gyfer 2021\-22, mae’n rhaid inni flaenoriaethu ac arloesi. Bydd hyn yn cynnwys dod o hyd i ffyrdd newydd o sicrhau buddsoddiadau cyfalaf mewn seilwaith a thai i greu swyddi ac i gyflawni ein blaenoriaethau eraill, gan herio cyfyngiadau afresymol parhaus Llywodraeth y DU ar sut y cawn ddefnyddio ein cyllideb.


Rydym yn gweld bod dau gam i’n ffordd ymlaen – cam cychwynnol pan fyddwn ni’n **sefydlogi** ein heconomi a’n gwasanaethau cyhoeddus, ac yna ymdrech ddwys i **ail\-greu** ein cymdeithas o’r newydd.Nid yw’n ddigon i feddwl am adferiad yn unig – ni fydd ein heconomi a’n cymdeithas yn mynd yn ôl i’r hyn a fu. Mae’n rhaid inni feddwl am y normal newydd y mae’n rhaid inni ei ddychmygu i ddechrau, ac yna ei wireddu.


Mae’n anorfod mai ein tasg gyntaf fydd atal ail don o achosion coronafeirws – bydd hyn yn gofyn am ymdrech gan bawb yng Nghymru i atal yr achosion o’r feirws rhag cynyddu o’r lefelau presennol wrth i’r cyfyngiadau gael eu llacio’n raddol.


Wrth i dymor y gaeaf agosáu, mae’n rhaid inni sicrhau bod ein GIG a’n gwasanaethau gofal cymdeithasol yn y sefyllfa orau bosibl i ymateb i ail don o achosion coronafeirws, os bydd hynny’n digwydd. Bydd hyn yn golygu dod o hyd i ffyrdd newydd o weithio i sicrhau y gall gofal hanfodol barhau, ac adeiladu ar y defnydd o dechnoleg newydd a gyflwynwyd ar ddechrau’r pandemig i leihau cysylltiadau wyneb yn wyneb.


Yn hanfodol i hyn fydd defnyddio system Profi, Olrhain, Diogelu GIG Cymru i adnabod a helpu i reoli unrhyw achosion newydd yn gyflym a gweithio gyda chyflogwyr ac undebau llafur i sicrhau bod gweithleoedd yn gweithredu mewn modd diogel o ran y coronafeirws i ddiogelu gweithwyr a lleihau’r risg o drosglwyddo’r haint.


Yn y dyddiau nesaf, byddwn yn cytuno ar y cyllid ychwanegol sydd ei angen i gefnogi ein GIG am weddill y flwyddyn ariannol hon.


Rydym yn benderfynol o gefnogi ein plant a’n pobl ifanc ar ôl cyfnod mor hir y tu allan i’r ystafell ddosbarth. Mae’r Gweinidog Addysg wedi cyhoeddi rhaglen ddal i fyny ar gyfer blwyddyn academaidd 2020\-21 a byddwn yn cynyddu’r buddsoddiad mewn sgiliau ac yn gweithio ochr yn ochr â’r Adran Gwaith a Phensiynau i sicrhau bod y Rhaglen Kickstart yn cyflawni ar gyfer Cymru ac ar gyfer ein pobl ifanc.


Nid fyddwn yn caniatáu i’n plant a’n pobl ifanc fod o dan anfantais am byth oherwydd y coronafeirws.


Byddwn yn symud ein Cronfa Cadernid Economaidd i’r cam nesaf gan ganolbwyntio ar helpu busnesau, yn enwedig y rhai yn yr economi carbon isel, i ddiogelu a chreu swyddi o safon, yn ein cymunedau lleol. Byddwn yn gweithio mewn partneriaeth gymdeithasol gydag undebau llafur a chyflogwyr i roi pwyslais cryfach ar ein contract economaidd – dull ‘rhywbeth am rywbeth’ gyda chyfiawnder cymdeithasol yn ganolog iddo.


Byddwn hefyd yn bwrw ymlaen â’n hymateb i’r argyfwng hinsawdd a’n cynlluniau ar gyfer buddsoddi mewn ynni adnewyddadwy, ein hamgylchedd naturiol a lleihau effaith amgylcheddol ein stoc tai.


Yn ystod y pandemig rydym wedi creu partneriaeth agos iawn â’r awdurdodau lleol – rydym yn ddiolchgar am gefnogaeth a gwaith aruthrol ein partneriaid llywodraeth leol wrth ymateb i’r coronafeirws. Rydym eisiau i hyn barhau a byddwn yn gweithio i sefydlogi gwasanaethau cyhoeddus ac adeiladu ar agweddau llwyddiannus y ddarpariaeth ddigidol.


Felly rydym yn gweithio’n galed i sefydlogi ein cymdeithas a’n heconomi. Rydym hefyd wedi dechrau gweithio tuag at eu hail\-greu, gan ddatblygu strategaeth a fydd yn cael ei rhoi ar waith ochr yn ochr â phroses y gyllideb.


Rydym wedi creu grŵp ymgynghorol o arbenigwyr allanol i herio ein barn, ac mae’r grŵp hwn wedi cwrdd am y tro cyntaf. Yn ystod yr haf bydd y grŵp yn cynnal cyfres o drafodaethau ar wahanol themâu er mwyn cyfrannu at ein syniadau.


Rydym yn dal i gael cynigion gan y cyhoedd drwy CymruEinDyfodol@llyw.cymru ac rydym yn annog pobl i anfon eu syniadau a’u cynigion atom cyn diwedd mis Gorffennaf. Rydym wedi comisiynu Canolfan Polisi Cyhoeddus Cymru i’n helpu ni i ddadansoddi’r rhain, ac rydym yn dal i gasglu syniadau drwy ein partneriaethau allweddol a’n fforymau rhanddeiliaid.


Yna byddwn yn ceisio cyhoeddi ein hymateb i’r hyn yr ydym wedi’i glywed yn yr wythnosau nesaf, fel y cam nesaf yn y drafodaeth genedlaethol hon.


Ar sail ein gwaith ymgysylltu helaeth â’n partneriaid darparu, byddwn yn parhau i weithio ar draws y llywodraeth i ddatblygu consensws o ran y ffordd ymlaen yn seiliedig ar ein gwerthoedd, sef tegwch, undod, cydraddoldeb ac ymrwymiad i fynd i’r afael â’r argyfwng hinsawdd a dilyn egwyddorion Deddf Llesiant Cenedlaethau’r Dyfodol.


Wrth wraidd hyn bydd ffocws diwyro ar swyddi o safon fel ffordd o fynd i’r afael â thlodi a bod heb waith, yn enwedig swyddi yn yr economi twf gwyrdd: gan gynnal a chreu cyfleoedd cyflogaeth a helpu pobl – yn enwedig y bobl fwyaf agored i niwed – i fanteisio arnynt.


Gwyddom fod pandemig y coronafeirws wedi cael effaith arbennig o negyddol ar ragolygon pobl ifanc, pobl o gymunedau du, Asiaidd a lleiafrifoedd ethnig, pobl anabl, a menywod. Mae’n rhaid i’w buddiannau nhw fod yn ganolog i’n hymdrechion.


Wrth inni symud ymlaen, mae’n rhaid inni edrych y tu hwnt i ‘fusnes fel arfer’ a chanolbwyntio ar newid. Mae’r coronafeirws wedi newid ein byd \- ble a sut yr ydym yn gweithio, y ffordd yr ydym yn siopa ac yn cymdeithasu, swyddogaeth canol dinasoedd a chymunedau lleol, patrymau teithio a sut yr ydym yn ymateb i natur a chynulliadau torfol. Bydd diwedd cyfnod pontio’r Undeb Ewropeaidd yn ychwanegu at y gwaith hwn \- wrth inni ddod o’r cyfnod hwn mae’n rhaid inni ail\-greu ein heconomi mewn ffordd sy’n ein rhoi yn gadarn ar y llwybr tuag at y gymdeithas garbon sero yr ydym wedi ymrwymo i’w chyflawni.  


Edrychwn ymlaen at roi’r wybodaeth ddiweddaraf ar hynt y gwaith i’r Aelodau yn yr hydref.







Translation:


 
Following the Chancellor of the Exchequer’s Summer Economic Update, we have a clearer idea about the additional funding available to Wales for the remainder of the financial year. We have so far received around £2\.8bn in consequential funding from the UK Government, but the majority of this has been committed as part of our initial response to the coronavirus pandemic:


* Providing personal protective equipment for frontline NHS and social care workers;
* Redesigning our hospitals and creating 19 field hospitals in a matter of weeks;
* Creating and running the Wales\-wide NHS Wales Test, Trace, Protect system;
* Providing extra funding to local authorities to tackle homelessness and support social care; people who are shielding and families who need extra help;
* Supporting our public transport;
* Providing additional support to the third sector;
* Putting place the most generous package of business support of any part of the UK.


This massive investment in protecting the health and well\-being of Wales will mean that driving forward the process of restarting the economy and repairing the damage caused by coronavirus, above all to children and young people, presents a significant challenge.


We simply do not have enough money to do all of the things we would like to do – or even all the things we had planned to do. Unlike the UK Government, we do not have the flexibility to increase our borrowing at times of urgent economic need.


It is particularly disappointing the UK Government has done nothing to increase the capital funding available to Wales. The recent announcements by the Prime Minister and the Chancellor have resulted in not an extra penny of new investment. As we look towards the second half of the year and prepare for 2021\-22, we must prioritiseandinnovate. This will include finding new ways of delivering capital investment in infrastructure and housing to create jobs and meet our other priorities and challenging the UK Government’s ongoing unreasonable restrictions which are placed on how we can use our budget.


We see the way forward in two phases – an initial phase where we **stabilise** our economy and our public services, followed by an intense effort to **reconstruct** our society on a new basis.It is not enough to think in terms of recovery – our economy and society will not go back to normal. We must think in terms of a new normal, which we must first imagine and then create.


Our first task must be to prevent a second wave of coronavirus – this will require a collective effort from everyone in Wales to prevent a resurgence of the virus from its current levels as restrictions are gradually eased.


As we move into winter, we must ensure our NHS and social care services are in the best possible position to respond to a second wave of coronavirus cases, should it occur. This will mean new ways of working to ensure essential care can continue, building on the use of new technology introduced at the start of the pandemic to minimise face\-to\-face contact.


Critical to this will be using the NHS Wales Test, Trace and Protect system to swiftly identify and help contain new outbreaks and working with employers and trade unions to make sure workplaces are operating in a coronavirus\-safe way to protect employees and minimise the risk of transmission.


In the days ahead, we will agree the extra funding needed to support our NHS for the remainder of this financial year.


We are determined to support our children and young people after such a long period outside the classroom. The Education Minister has announced a catch\-up programme for the 2020\-21 academic year and we will increase investment in skills and work alongside the Department of Work and Pensions to ensure that the Kickstart Programme delivers for Wales and for our young people.


We will not allow our children and young people to be forever disadvantaged by coronavirus.


We will move our Economic Resilience Fund into a new gear with a focus on helping businesses, particularly those in the low carbon economy, to safeguard and create good quality jobs, rooted in local communities. We will work in social partnership with trade unions and employers to put a stronger emphasis on our economic contract – a ‘something for something’ approach which puts social justice at its heart.


We will also push forward with our response to the climate emergency and our plans for investment in renewable energy, our natural environment and reducing the environmental impact of our housing stock.


Over the course of the pandemic we have forged a very close partnership with local authorities – we are very grateful for the huge amount of work and support of our partners in local government in responding to coronavirus. We want this to continue and we will work to stabilise public services and build on the successful aspects of digital delivery.


So we are working hard to stabilise our society and economy. And we have also started to work towards reconstruction, developing a strategy which will run alongside the budget process.


We have created an advisory group of external experts to challenge our thinking, which has met for the first time. During the summer, the group will undertake a series of themed discussions to inform our thinking.


We continue to receive submissions from the public via OurFutureWales@gov.wales and we encourage people to send in their ideas and proposals before the end of July. We have commissioned the Wales Centre for Public Policy to help us analyse those submissions and we are continuing to gather ideas through our key partnerships and stakeholder fora.


We will then aim to publish our response to what we have heard in the coming weeks, as the next stage of this national conversation.


Informed by this extensive engagement with our delivery partners, we will continue to work across government to develop a consensus on the way forward based on our values of fairness, solidarity, equality and a commitment to addressing the climate emergency and the principles embedded in the Well\-Being of Future Generations Act.


At the heart of this will be a ruthless focus on good quality jobs as a way of tackling poverty and worklessness, particularly those in the green growth economy: sustaining and creating employment opportunities and supporting people – particularly the most vulnerable – to access them.


We know the coronavirus pandemic has had a particularly negative impact on the prospects of the young, on people from black, Asian and minority ethnic communities and on women. Our efforts must put their interests centre stage.


As we move forward, we must move beyond business as usual and focus on change. Coronavirus has changed our world – where and how we work, the way we shop and socialise, the role of city centres and local communities, patterns of travel and how we respond to nature and to mass gatherings. The end of the EU transition period will add to the upheaval – as we emerge from this we must reconstruct our economy in a way which puts us firmly on the trajectory to the zero carbon society we are committed to achieve.  


We look forward to updating Members on our progress in the autumn.